शूटिंग एक मंहगा गेम है गोलियों से लेकर पिस्टल तक हर चीज मंहगी है। मेडल जीतना तो दूर एक किसान के बेटे के लिए तो इस खेल का हिस्सा बनना ही किसी सपने के सच होने जैसा ही है, पर सौरभ की मेहनत रंग लाई। सौरभ के चचेरे भाई अनुज बताते हैं, "सौरभ मेरठ से 55 किलोमीटर दूर बागपत जिले के बेनोली में बनी एक एकेडमी में शूटिंग सीखने जाता था। वहां से आकर अपने घर पर बने दो कमरों में उसने प्रैक्टिस रेंज बना रखी थी। वह यहीं अपनी प्रैक्टिस करता था।"